དེ་ཡང་ཟླ་འདིའི་ཚེས་༡༡ཉིན་འབྲེལ་ཡོད་ཀྱིས་གནས་ཚུལ་དང་བརྙན་ཐུང་ཞིག་མཁོ་སྤྲོད་བྱས་པ་ལྟར་ན།ས་གནས་སུ་གཏེར་ཁ་སྔོག་འདོན་བྱས་ནས་ཟླ་གཉིས་ཙམ་རིང་མི་མང་གིས་བཀག་འགོག་བྱེད་ཐབས་བྱས་ཡོད་པ་དང་།ཕྱི་ཟླ་༧ཚེས་༧ཉིན་རྗེས་བཟང་ས་གནས་ཀྱི་མི་ཉིས་བརྒྱ་ལྷག་ཙམ་ཞིག་མཉམ་འཛོམས་བྱས་ཏེ་རང་སྲོག་ཕངས་མེད་ཀྱིས་གཏེར་ཁ་བཀག་འགོག་བྱས་པའི་ཚེ།རྒྱ་ནག་ཉེན་རྟོག་པ་མང་པོས་དུག་རྫས་གཏོར་ནས་མི་མང་པོ་ཞིག་བརྒྱལ་དུ་བཅུག་ཅིང་།ཕོ་མོ་མང་པོ་ཞིག་ལ་རྡུང་རྡེག་ཚད་མེད་བཏང་བ་མ་ཟད།སོག་རུས་དཔེ་དབང་ཟེར་བའི་ལོ་ན་བདུན་ཅུ་ལྷག་ཡིན་པའི་རྒན་པོ་ཞིག་ལ་རྡུང་རྡེག་ཚད་མེད་བཏང་ནས་སྨན་ཁང་དུ་བསྐྱལ་ཡོད་འདུག